Τζούντι Γκάρλαντ

Η Τζούντι Γκάρλαντ (αγγλικά: Judy Garland‎, 10 Ιουνίου 1922 – 22 Ιουνίου 1969) ήταν Αμερικανίδα ηθοποιός και τραγουδίστρια του κινηματογράφου και της τηλεόρασης. Ήταν φημισμένη για τη φωνή της και προσέλκυσε τη διεθνή προσοχή καθ' όλην τη διάρκεια της καριέρας της, η οποία διήρκεσε πάνω από σαράντα χρόνια, ως μια ηθοποιός σε μουσικούς και δραματικούς ρόλους στο θέατρο και τον κινηματογράφο. Έλαβε ένα Βραβείο Όσκαρ για νεώτερη ηθοποιό και κέρδισε μια Χρυσή Σφαίρα, καθώς και ένα βραβείο Γκράμι και ένα ειδικό βραβείο Τόνι. Προτάθηκε για Βραβείο Όσκαρ Α΄ Γυναικείου Ρόλου για τον ρόλο της στο ριμέικ Ένα Αστέρι Γεννιέται και για Όσκαρ Β' Γυναικείου Ρόλου για την ερμηνεία της στην ταινία του 1961 Τα απόρρητα της Νυρεμβέργης. Παραμένει μέχρι σήμερα η νεότερη νικήτρια (στο τριακοστό ένατο έτος της ηλικίας της τότε) του Βραβείου Σέσιλ Ντε Μιλ για Ισόβιο Επίτευγμα στη βιομηχανία του κινηματογράφου. Παρά τις επαγγελματικές τις επιτυχίες, η ίδια πάλεψε υπερβολικά στην προσωπική της ζωή, ξεκινώντας από την παιδική της ηλικία. Η ίδια παντρεύτηκε πέντε φορές, με τους τέσσερις γάμους να καταλήγουν σε διαζύγιο. Επίσης πάλεψε με τα ναρκωτικά και το αλκοόλ, τα οποία την οδήγησαν στον θάνατο, στην ηλικία των 47 ετών.

 Γεννήθηκε ως Φράνσις Ήθελ Γκαμ στο Γκραντ Ράπιντς, στη Μινεσότα. Η ίδια ήταν το νεότερο παιδί της Ήθελ Μάριον και του Φράνσις Αβέντ «Φρανκ» Γκαμ. Οι γονείς της ασχολούνταν με το βοντβίλ, οι οποίοι το ασκούσαν στο Γκραντ Ράπιντς με στόχο να συντηρήσουν ένα θέατρο κινηματογράφου, στο οποίο εμφανίζονταν Βοντβιλιστικές σκηνές. Η ίδια ήταν αγγλικής, σκωτσέζικης και ιρλανδικής καταγωγής. Εμφανίστηκε στη σκηνή σε ηλικία μόλις 3 ετών και ξεκίνησε την καριέρα της στο στούντιο της MGM, όπου εκεί συνέχισε έως τον θάνατό της. Αρχικά ξεκίνησε την καριέρα της ως τραγουδίστρια μαζί με τις αδερφές της, και στην συνέχεια μόνη της χωρίς αυτές. Έκανε το κινηματογραφικό της ντεμπούτο μόλις στα 13 της χρόνια, στην ταινία μικρού μήκους Κάθε Κυριακή. Δεν είχε την «εμφάνιση Αφροδίτης», όπως άλλες σταρ της εποχής, αλλά το χαμόγελο, η θέρμη που εξέπεμπε και το λαμπερό της ταλέντο, της προσέφεραν μία θριαμβευτική καριέρα. Η Τζούντι Γκάρλαντ ήταν, σύμφωνα με τον Τζιν Κέλι, η καλύτερη περφόρμερ που υπήρξε ποτέ στην Αμερική. Με τον Μάγο του Οζ (1939) ήρθε και η παγκόσμια αναγνώριση μαζί με ένα ειδικό Όσκαρ και μία δισκογραφική επιτυχία. Στο ρόλο της μικρής Ντόροθι και με το τραγούδι της Πάνω Από Το Ουράνιο Τόξο (Over the Rainbow) κέρδισε τις καρδιές εκατομμυρίων ανθρώπων. Ακολούθησε σειρά μουσικοχορευτικών ταινιών - Το Τραγούδι Της Αγάπης (1944), Ο Πειρατής (1948) κ.ά. Η πολυτάραχη ζωή της (έκανε συνολικά πέντε γάμους), με διαρκείς υπεράνθρωπες προσπάθειες για υψηλές επιδόσεις, παγιδευμένη στις υπέρμετρες απαιτήσεις της σόου μπιζ, ενσαρκώθηκε ιδανικά στο Ένα Αστέρι Γεννιέται (1954) του Τζορτζ Κιούκορ. Αυτή θεωρείται και η τελευταία μεγάλη της εμφάνιση, αν και ως τον θάνατό της έπαιζε και τραγουδούσε, χωρίς όμως την παλαιότερη επιτυχία της, καθώς μάλιστα η φωνή της στη δεκαετία του 1960 άρχισε να δείχνει εμφανή σημεία φθοράς. Η Τζούντι Γκάρλαντ παντρεύτηκε πέντε φορές. Οι γάμοι της ήταν οι εξής: Ντέιβιντ Ρόους (1941-1944) Βινσέντε Μινέλι (1945-1951) Σίντνεϊ Λουφτ (1952-1965) Μαρκ Ήρον (1965-1967) Μίκι Ντινς (1969)Επίσης είχε τρία παιδιά, την Λάιζα Μινέλι, την Λόρνα Λουφτ και τον Τζόζεφ Λουφτ. Στις 22 Ιουνίου 1969, η Τζούντι Γκάρλαντ βρέθηκε νεκρή από τον Μίκεϊ Ντινς στο μπάνιο του ενοικιαζόμενου σπιτιού τους στην Τσέλσι, στο Λονδίνο. Ο δικαστής ερευνών, Γκεΐβιν Θάρντσον επισήμανε στον τύπο ότι η αιτία θανάτου ήταν υπερβολική δόση ναρκωτικών. Επίσης επισήμανε ότι ο θάνατος της ήταν ατύχημα και απέκλεισε το σενάριο της αυτοκτονίας.Μολονότι έβγαζε εκατομμύρια δολάρια κατά τη διάρκεια της καριέρας της, η συνολική της περιουσία μετά τον θάνατό της βρέθηκε ότι ήταν 40.000 δολάρια (αντίστοιχα με 220.000 δολάρια με την ισοτιμία του 2020), κυρίως λόγω μακροχρόνιας καταστροφικής οικονομικής διαχείρισης. Clarke, Gerald (2001). Get Happy: The Life of Judy Garland. New York City: Random House. ISBN 978-0-375-50378-8. DiOrio, Al Jr. (1973). Little Girl Lost: The Life and Hard Times of Judy Garland. New York City: Manor Books. ISBN 978-0-375-50378-8. Edwards, Anne (1975). Judy Garland. New York City: Simon & Schuster. ISBN 978-0-671-80228-8. Finch, Christopher (1975). Rainbow: The Stormy Life of Judy Garland. New York City: Ballantine Books. ISBN 978-0-345-25173-2. Frank, Gerold (1975). Judy. New York: Harper & Row. ISBN 978-0-06-011337-7. Juneau, James (1974). Judy Garland: A Pyramid Illustrated History of the Movies. New York City: Pyramid Publications. ISBN 978-0-515-03482-0. Luft, Lorna (1999). Me and My Shadows: A Family Memoir. New York City: Simon & Schuster. ISBN 978-0-283-06320-6. Petersen, Anne H. (2014). «10. Judy Garland: Ugly Duckling». Scandals of Classic Hollywood. New York City: Plume (Penguin). σελίδες 157–78. ISBN 978-0142180679. Sanders, Coyne Steven (1990). Rainbow's End: The Judy Garland Show. New York City: Zebra Books. ISBN 978-0-8217-3708-8. Seaman, Barbara (1996). Lovely Me: The Life of Jacqueline Susann. New York City: Seven Stories Press. ISBN 978-0-9658770-6-0. Shipman, David (1992). Judy Garland: The Secret Life of an American Legend. New York City: Disney Hyperion. ISBN 978-0-7868-8026-3. Wayne, Jane Ellen (2003). The Golden Girls of MGM. New York City: Carroll & Graf Publishers. ISBN 978-0-7867-1303-5. Steiger, Brad (1969). Judy Garland. London: Ace. p. 88. OCLC 2577482. Τζούντι Γκάρλαντ στην IMDb Η Τζούντι Γκάρλαντ στο allmovie.com Judy Garland at TV Guide The Judy Garland Birthplace and Museum in Grand Rapids, MN The Judy Room The Judy Garland Club Judy Garland: By Myself Judy Garland